Ikerasakas

Ikerasakas ( – 'sąsiauris') – gyvenvietė Vakarų Grenlandijoje, Avanatos savivaldybėje. Įsikūrusi Ikerasako salos pietrytinėje pakrantėje, prie Ikerasako (Krajako) fjordo, 36 km į pietryčius nuo Umanako. 233 gyventojai (2020 m.). Jacob Taarup-Esbensen, Community resilience – Systems and approaches in remote settlements. „Progress in Disaster Science“, Nr. 16, 2022 m. gruodis. Nuoroda tikrinta 2024-10-22. Antra pagal dydį ir labiausiai į pietus nutolusi Umanako apylinkės gyvenvietė.Ikerasak, Avannaata Kommunia, 2020-12-03. Nuoroda tikrinta 2024-10-22.

Yra dvi nedidelės prieplaukos ir uostas mažiems laivams, sraigtasparnių nusileidimo aikštelė (reguliarūs skrydžiai į Umanaką),Ikerasak, Air Greenland. Nuoroda tikrinta 2024-10-22. stovi sandėliai, vandens ir kuro saugyklos, ryšių bokštas, veikia bažnyčia, devynmetė mokykla (35 mokiniai, 2020 m.), vaikų darželis, parduotuvė, medicinos punktas, savivaldybės paslaugų centras, socialinės globos namai, žuvų perdirbimo įmonė, nedidelė elektrinė. Verčiamasi daugiausia žvejyba (paltusai, šamažuvės), banginių, ruonių, šiaurinių elnių, avijaučių medžiokle, turistų aptarnavimu. Kelių ir automobilių nėra; keliaujama valtimis, šunų kinkiniais ir sniegaeigiais.

 Istorija 
Įkurtas dar prieš europiečių XVIII a. pradžioje pradėtą Grenlandijos kolonizaciją. 1793 m. Ikerasake gyveno 20 žmonių, iš jų 15 buvo nekrikštyti. 1799 m. apsigyveno pirmasis danas, 1822 m. pradėjo veikti prekybos punktas. 1860 m. jau veikė bažnyčia ir mokykla (abiems įkūrimo laikas nežinomas). 1805 m. buvo 49, 1849 m. – 65, 1915 m. – 110,Alfred Bertelsen, Hother Ostermann. Beskrivelse af Distrikterne i Nordgrønland: Ũmánaĸ Distrikt. De enkelte Bopladser. Ikerasak. Grønland i tohundredeaaret for Hans Egedes landing (Meddelelser om Grønland). T. 1, p. 407–411. C. A. Reitzel Boghandel, Kopenhagen 1921. Nuoroda tikrinta 2024-10-22. 1970 m. – 269 gyventojai.Jens Christian Madsen. Udsteder og bopladser i Grønland 1901–2000. Atuagkat, 2009, ISBN 978-87-90133-76-4, p. 174. 1968 m. pastatyta elektrinė. 1972 m. Ikerasake gimė Grenlandijos politikė Elena Kristofersen (Ellen Christoffersen).Ellen Christoffersen (UFG), Folketinget. Nuoroda tikrinta 2024-10-22.

 Šaltiniai 

Kategorija:Grenlandijos gyvenvietės